Simon
Simon, seu Simeon, est praenomen biblicum originis Hebraicae, שִׁמְעוֹן Šiməʿōn, a verbo שָׁמַע šamaʿ 'audiendo' deductum. In Novo Testamento duae formae reperiuntur: Σίμων et Συμεών. Aliae formae sunt Simo et Symeon, atque forma muliebris hodierna Simona est. Etiam est Simon nomen Graecum fortasse aliae originis. Plinius Secundus mentionem facit duorum, qui sunt Simon "qui primus de equitatu scripsit" et Simon statuarius qui "canem et sagittarium fecit." Simon est etiam nominis unius ex Telchinis, sacerdotibus Rhodensibus.